Държавен вестник, бр. 57, 2016 г., стр. 9

БРОЙ  57	
Д Ъ Р Ж А В Е Н  В Е С Т Н И К 	
СТР.  9  
на длъжност по служебно правоотношение 
в същата администрация.
(3) Алинеи 1 и 2 се прилагат за служители, 
назначени по заместване, ако:
1. по отношение на тях е изтекъл едно-
годишният срок за изпитване;
2. имат годишна оценка от последното 
оценяване в същата администрация, според 
която изпълнението на длъжността напълно 
отговаря на или надвишава изискванията;
3. срокът на преместването е не по-дъ-
лъг от срока на отсъствие на замествания 
служител.“
§ 38. В чл. 83 се правят следните допъл-
нения:
1. В ал. 2 след думата „назначаването“ се 
добавя „в същото населено място“.
2. Създава се нова ал 3:
„(3) Със съгласието на държавния служи-
тел, изразено в писмена форма, той може да 
бъде преместен на по-ниска длъжност или 
в друго населено място.“ 
§ 39. В чл. 84 се правят следните изме-
нения и допълнения:
1. В ал. 2 се създава изречение второ: 
„Заместването не може да е с продължител-
ност повече от 6 месеца за един заместващ.“
2. Алинея 4 се изменя така:
„(4) Когато отсъствието е над 30 дни, се 
изисква писменото съгласие на заместника 
и със заповедта по ал. 2 се определя допъл-
нителна заплата в размер 50 на сто от ми-
нималния размер на основната заплата за 
длъжността.“
§ 40. Създава се чл. 84а:
„Споделено изпълнение на длъжност
Чл. 84а. (1) Длъжност, определена за 
ключова в администрацията, може да бъде 
изпълнявана за срок, не по-дълъг от 6 месе-
ца, при условията на споделено изпълнение 
едновременно от:
1. държавен служител, който е заемал 
същата длъжност до прекратяване на слу-
жебното му правоотношение на основание 
чл. 106, ал. 1, т. 5 или 5а; 
2. служител, определен чрез подбор по 
чл. 82, ал. 3 да заеме длъжността и изразил 
предварително писмено съгласие да участва 
в споделеното изпълнение на длъжността.
(2) По време на споделеното изпълнение 
на длъжността служителят по ал. 1, т. 2 из-
пълнява досегашната си длъжност и длъж-
ността по ал. 1 при условията на вътрешно 
съвместителство. След прекратяването на 
споделеното изпълнение служителят се пре-
назначава на длъжността по ал. 1.
(3) Органът по назначаването определя със 
заповед срока на споделеното изпълнение.
(4) По време на споделеното изпълнение 
служителят по ал. 1, т. 1:
1. носи отговорността за изпълнението 
на длъжността по ал. 1; 
2. има задължението да предаде знанията 
и уменията, необходими за изпълнението 
на длъжността, на служителя по ал. 1, т. 2.
(5) За срока на споделеното изпълнение 
служителят по ал. 1, т. 1 получава 50 на сто 
от заплатата за длъжността, определена по 
реда на чл. 67, ал. 4. Служителят по ал. 1, 
т. 2 получава заедно със заплатата си и 50 
на сто от минималния размер на основната 
заплата за длъжността, която се изпълнява 
споделено.“
§ 41. В глава четвърта се създава чл. 87б:
„Изменение на служебното правоотношение на 
държавен служител с трайни увреждания
Чл. 87б. Служебното правоотношение 
на държавен служител с трайни уврежда-
ния може да бъде изменяно при условията 
и по реда на глава пета, раздел VIIIб от 
Кодекса на труда.“
§ 42. В чл. 100, ал. 1 се правят следните 
изменения и допълнения:
1. В текста преди т. 1 думата „когато“ се 
заличава.
2. Създава се нова т. 1:
„1. по реда на Наказателно-процесуалния 
кодекс;“.
3. В т. 2 и 3 в началото се добавя „когатo“.
§ 43. В чл. 106, ал. 1, т. 6 думите „при 
наличие на условията по чл. 68 от Кодекса 
за социално осигуряване“ и запетаята след 
тях се заличават, а след думите „придобил и 
упражнил правото си на пенсия“ се добавя 
„за осигурителен стаж и възраст“.
§ 44. В чл. 107, ал. 1 се създават т. 9 и 10:
„9. държавният служител е назначен без 
конкурс, когато провеждането му е задъл-
жително;
10. длъжността по чл. 16а, ал. 1 бъде опре-
делена за заемане при пълно работно време.“
§ 45. В чл. 108, ал. 2 след думите „случа-
ите по“ се добавя „чл. 12, ал. 4 и“. 
§ 46. В чл. 118, т. 5 навсякъде след думата 
„орган“ се добавя „на власт“, а думите „по 
чл. 19, ал. 4 от Закона за администрацията, 
кмет на община или заместник-кмет на об-
щина“ се заличават. 
§ 47. В чл. 133 се правят следните изме-
нения и допълнения: 
1. Създава се нова ал. 3:
„(3) Орган по назначаването, който е 
назначил държавен служител без конкурс, 
когато провеждането му е задължително, се 
наказва с глоба от 3000 лв., а при повторно 
нарушение глобата е в размер от 5000 лв.“ 
2. Досегашната ал. 3 става ал. 4. 
3. Досегашната ал. 4 става ал. 5 и в нея 
думите „ал. 3“ се заменят с „ал. 4“. 
§ 48. Параграф 1 от допълнителната раз-
поредба се изменя така:
„§ 1. По смисъла на този закон: 
1. „жени (служителки) в напреднал етап 
на лечение инвитро“ са жени (служителки),